
ЗАПИСНИК
52. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 25. ЈУНА 2026. ГОДИНЕ



Седница је почела у 12,30 часова.  
Седници је председавао Верољуб Арсић, председник Одбора.
Седници су присуствовали чланови Одбора: Ана Белоица Мартаћ, Невена Веиновић, Тијана Давидовац, Ненад Крстић, Светлана Милијић, Душан Никезић, Никола Радосављевић, Ило Михајловски и Акош Ујхељи.
Седници је присуствовао Угљеша Марковић, заменик Душана Бајатовића.
Седници нису присуствовали чланови Одбора: Мирослав Алексић, Војислав Вујић, Владимир Јелић, Ненад Митровић и Бранко Павловић, нити њихови заменици.
На предлог председника, Одбор је већином гласова  (10 гласова за, један против) утврдио следећи 
Д н е в н и     р е д:

1. Доношење одлуке о организовању Jавног слушања на тему „Представљање Предлога закона о изменама и допунама Закона о финансирању политичких активности“, који је 24. јуна 2026. године поднео народни посланик Мирослав Петрашиновић, које ће се одржати 30. јуна 2026. године у Крагујевцу; 
2. Доношење одлуке о организовању Jавног слушања на тему „Представљање Предлога закона о изменама и допунама Закона о финансирању политичких активности“, који је 24. јуна 2026. године поднео народни посланик Мирослав Петрашиновић, које ће се одржати 1. јула 2026. године у Нишу;
3. Доношење одлуке о организовању Jавног слушања на тему „Представљање Предлога закона о изменама и допунама Закона о финансирању политичких активности“, који је 24. јуна 2026. године поднео народни посланик Мирослав Петрашиновић, које ће се одржати 2. јула 2026. године у Новом Саду;
4. Доношење одлуке о организовању Jавног слушања на тему „Представљање Предлога закона о изменама и допунама Закона о финансирању политичких активности“, који је 24. јуна 2026. године поднео народни посланик Мирослав Петрашиновић, које ће се одржати 3. јула 2026. године у Београду.
*  *  *
На предлог председника, Одбор је већином гласова  (10 гласова за, један против,) прихватио предлог да се обави заједнички претрес о тач. 1. до 4. дневног реда, у складу са чланом 157. став 2. Пословника Народне скупштине, с тим да ће се Одбор изјашњавати о свакој тачки појединачно.
Пре преласка на рад по утврђеном дневном реду, Одбор је већином гласова (10 гласова за, један против) усвојио записнике са 50. и 51. седнице Одбора, без примедби.
*  *  *
ЗАЈЕДНИЧКИ ПРЕТРЕС
О ТАЧ. 1. ДО 4. ДНЕВНОГ РЕДА
Председник Одбора подсетио је присутне чланове Одбора на одредбе чл. 83. и 84. Пословника Народне скупштине којима је уређен институт јавних слушања у Народној скупштини. У наставку, обавестио је присутне да је у среду, 24. јуна 2026. године у скупштинску процедуру ушао Предлог закона о изменама и допунама Закона о финансирању политичких активности који је поднео народни посланик Мирослав Петрашиновић и, с тим у вези, предложио да Одбор за финансије, републички буџет и контролу трошења јавних средстава одржи 4 јавна слушања на тему „Представљање Предлога закона о изменама и допунама Закона о изменама и допунама Закона о финансирању политичких активности“, која ће бити одржана према следећем распореду: у Крагујевцу, у уторак, 30. јуна 2026. године, у Великој сали Скупштине Града, у згради Градске управе Града Крагујевца, Трг слободе 3, са почетком у 11,00 часова; у Нишу, у среду, 1. јула 2026. године, у Великој сали Скупштине Града Ниша, Николе Пашића 24, са почетком у 12,00 часова; у Новом Саду, у четвртак, 2. јула 2026. године, у Великој сали Скупштине Града Новог Сада, Жарка Зрењанина 2, III улаз, са почетком у 11,00 часова; и у Београду, у петак, 3. јула 2026. године, у Малој сали Дома Народне скупштине, Трг Николе Пашића 13, са почетком у 11,00 часова. 
	На јавна слушања биће позвани, у складу са чланом 84. став 5. Пословника Народне скупштине, чланови и заменици чланова Одборa за финансије, републички буџет и контролу трошења јавних средстава, сви народни посланици, чланови Радне групe за унапређење изборног процеса, представници Министарства финансија, Агенције за спречавање корупције, Републичке изборне комисије, Комисије за ревизију, верификацију и контролу тачности и ажурирања бирачког списка,  Националног конвента о Европској унији, Центра за истраживање, транспарентност и одговорност (ЦРТА), Центра за слободне изборе и демократију (CESID), Транспарентност Србија, као и представници Мисије ОЕБС-а у Републици Србији, Делегације Европске уније у Републици Србији, Амбасаде Сједињених Америчких Држава, Амбасаде Уједињеног Краљевства Велике Британије и Северне Ирске, Амбасаде Савезне Републике Немачке, Амбасаде Републике Италије, Амбасаде Француске Републике и Амбасаде Краљевине Норвешке, и сва заинтересована јавност. 		          
У дискусији која је уследила учествовали су Душан Никезић и Верољуб Арсић чија су излагања тонски снимана.
	Одбор је затим прешао на одлучивање о тач. 1. до 4. дневног реда.
*  *  *
Прва тачка дневног реда: Доношење одлуке о организовању Jавног слушања на тему: „Представљање Предлога закона о изменама и допунама Закона о финансирању политичких активности“, који је 24. јуна 2026. године поднео народни посланик Мирослав Петрашиновић, које ће се одржати 30. јуна 2026. године у Крагујевцу
На предлог председника, Одбор је већином гласова (10 гласова за, један против) донео Одлуку о организовању јавног слушања на тему: „Представљање Предлога закона о изменама и допунама Закона о финансирању политичких активности“, које ће се одржати 30. јуна 2026. године у Крагујевцу 
Друга тачка дневног реда: Доношење одлуке о организовању Jавног слушања на тему „Представљање Предлога закона о изменама и допунама Закона о финансирању политичких активности“, који је 24. јуна 2026. године поднео народни посланик Мирослав Петрашиновић, које ће се одржати 1. јула 2026. године у Нишу
На предлог председника, Одбор је већином гласова (10 гласова за, један против) донео Одлуку о организовању јавног слушања на тему: „Представљање Предлога закона о изменама и допунама Закона о финансирању политичких активности“, које ће се одржати 1. јула 2026. године у Нишу.
Трећа тачка дневног реда: Доношење одлуке о организовању Jавног слушања на тему „Представљање Предлога закона о изменама и допунама Закона о финансирању политичких активности“, који је 24. јуна 2026. године поднео народни посланик Мирослав Петрашиновић, које ће се одржати 2. јула 2026. године у Новом Саду
На предлог председника, Одбор је већином гласова (10 гласова за, један против) донео Одлуку о организовању јавног слушања на тему: „Представљање Предлога закона о изменама и допунама Закона о финансирању политичких активности“, које ће се одржати 2. јула 2026. године у Новом Саду.
[bookmark: _GoBack]Четврта тачка дневног реда: Доношење одлуке о организовању Jавног слушања на тему „Представљање Предлога закона о изменама и допунама Закона о финансирању политичких активности“, који је 24. јуна 2026. године поднео народни посланик Мирослав Петрашиновић, које ће се одржати 3. јула 2026. године у Београду
На предлог председника, Одбор је већином гласова (10 гласова за, један против) донео Одлуку о организовању јавног слушања на тему: „Представљање Предлога закона о изменама и допунама Закона о финансирању политичких активности“, које ће се одржати 3. јула 2026. године у Београду.
*  *  *
На предлог председника, Одбор је већином гласова (10 гласова за, један против) одлучио да ће Никола Радосављевић, члан Одбора, председавати јавним слушањима из разлога што због раније преузетих обавеза председник Одбора неће бити у могућности да им председава.
*  *  *
Седница је завршена у 12,50 часова.
Седница је тонски снимана.

	
       СЕКРЕТАР                                                                                              ПРЕДСЕДНИК 
 Тијана Игњатовић                                                                                 Верољуб Арсић

